ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
কার্যকর বর্জ্য ব্যবস্থাপনার মাধ্যমে জৈব বৈচিত্র্যের সংরক্ষণ
নয়াদিল্লি, ০৫ জুন, ২০২০
বিশ্ব পরিবেশ দিবস ২০২০ উদযাপন উপলক্ষে কেন্দ্রীয় আবাসন ও শহরাঞ্চল বিষয়ক প্রতিমন্ত্রী শ্রী হরদীপ সিং পুরী আজ নতুন দিল্লির নির্মাণ ভবনে একগুচ্ছ কর্মসূচির সূচনা করেন। কার্যকর বর্জ্য ব্যবস্থাপনার মাধ্যমে জৈব বৈচিত্র্যের সংরক্ষণ শীর্ষক অনুষ্ঠানটি সরাসরি ওয়েবকাস্টে সম্প্রচার করা হয়।
এই উপলক্ষে মন্ত্রকের পক্ষ থেকে তিনটি গুরুত্বপূর্ণ বিষয়ে এ্যডভাইসারি বা উপদেশপত্র প্রকাশ করা হয়। এগুলি হ’ল – পুরসভার কঠিন বর্জ্য থেকে ধাতব সামগ্রী সংগ্রহ সংক্রান্ত এ্যডভাইসারি, বর্জ্য পদার্থে ভরা জমির চরিত্র পুনরুদ্ধার সংক্রান্ত এ্যডভাইসারি এবং জঞ্জাল স্তুপ ও তার বাইরে বর্জ্য পরিচালনা পদ্ধতি সংক্রান্ত খসড়া এ্যডভাইসারি। এই এ্যডভাইসারি তিনটি প্রস্তুত করেছে সেন্ট্রাল পাবলিক হেলথ অ্যান্ড এনভায়রনমেন্টাল ইঞ্জিনিয়ারিং অর্গানাইজেশন। শ্রী পুরী এই উপলক্ষে বলেন, আজকের দিনটিতে আমরা জৈব বৈচিত্র্যের সংরক্ষণ ও কার্যকর উপায়ে বর্জ্য ব্যবস্থাপনার মধ্যে সহজাত যোগসূত্রগুলিকে পুনঃপ্রতিষ্ঠার সুযোগ পেয়ে থাকি। স্বচ্ছতা এবং জৈব বৈচিত্র্যের সংরক্ষণ একসঙ্গে পরিচালনা করতে হবে। প্রধানমন্ত্রী ২০১৪ সালে যখন স্বচ্ছ ভারত মিশন – শহরাঞ্চলীয় অভিযানের সূচনা করেছিলেন, তখন দুটি বিষয়ের ওপর গুরুত্ব দেওয়া হয়েছিল। এর একটি হ’ল – শহরাঞ্চলীয় ভারত’কে উন্মুক্ত স্থানে শৌচকর্ম মুক্ত করা এবং অন্যটি হ’ল – ১০০ শতাংশ বৈজ্ঞানিক উপায়ে কঠিন বর্জ্য পদার্থের পরিচালনা। সমগ্র দেশ এই দুটি ক্ষেত্রেই লক্ষ্যণীয় অগ্রগতি করেছে। আজ শহরাঞ্চলীয় ভারতের অধিকাংশ এলাকায় উন্মুক্ত স্থানে শৌচকর্ম মুক্ত হয়েছে এবং কঠিন বর্জ্য পদার্থের বৈজ্ঞানিক উপায়ে প্রক্রিয়াকরণের হার ২০১৪ সালের ১৮ শতাংশ থেকে তিন গুণ বেড়ে এখন ৬৫ শতাংশ হয়েছে। তিনি আরও বলেন, এখনও অনেক কিছু করণীয় রয়েছে। অসমাপ্ত কাজগুলি সম্পূর্ণ করা হলেই প্রত্যাশিত সাফল্য আসবে। এই উপলক্ষে মন্ত্রকের পক্ষ থেকে মালাসুর নামে বর্জ্য পদার্থের পরিচালনা সংক্রান্ত আরও একটি অভিযানের এ্যডভাইসারি প্রকাশ করা হয়। ইংরাজির পাশাপাশি, ৫টি ভারতীয় ভাষায় এই এ্যডভাইসারি প্রকাশ করা হয়েছে। অনুষ্ঠানে এ্যডভাইসারি প্রকাশের পর দেশে জঞ্জাল স্তুপ ও তার বাইরে বর্জ্য ব্যবস্থাপনা পদ্ধতি সংক্রান্ত যে খসড়া এ্যডভাইসারি প্রকাশ করা হয়েছে, সে সম্পর্কে একটি ভার্চ্যুয়াল কর্মশিবিরের আয়োজন করা হয়। এই কর্মশিবিরে রাজ্য ও শহরাঞ্চলীয় স্থানীয় প্রশাসনগুলির ১০০ জনেরও বেশি প্রতিনিধি অংশগ্রহণ করেন।
(CG/BD/SB
পেট্রোলিয়ামওপ্রাকৃতিকগ্যাসমন্ত্রক
পেট্রোল ও ডিজেলের দাম
নতুন দিল্লি, ১৯ সেপ্টেম্বর, ২০২০
বাজারের পরিস্থিতির উপর নির্ভর করে পেট্রোল ও ডিজেলের দাম নির্ধারণ করা হতো ২০১০ সালের ২৬শে জুন থেকে ২০১৪ সালের ১৯শে অক্টোবর পর্যন্ত। সেই সময় রাষ্ট্রায়ত্ত তেল বিপণন সংস্থাগুলি আন্তর্জাতিক পণ্যের দাম এবং বাজারের অন্যান্য অবস্থার সঙ্গে সামঞ্জস্য রেখে পেট্রোল ও ডিজেলের দাম নির্ধারণের সিদ্ধান্ত নিতো। এখন রাষ্ট্রায়ত্ত তেল বিপণন সংস্থাগুলি আন্তর্জাতিক দাম এবং টাকার বিনিময়ে ডলারের দামের সঙ্গে সামঞ্জস্য রেখে পেট্রোল ও ডিজেলের দাম নির্ধারণ করছে। এতে পেট্রোল ও ডিজেলের দাম বাড়েনি, বরং কমেছে।
দেশে পেট্রোল ও ডিজেলের দাম আন্তর্জাতিক পণ্যের দামের সঙ্গে সম্পর্ক যুক্ত। সাধারণত বর্তমান কর ব্যবস্থা এবং সরকারের ভর্তুকি পূরণ সহ বিভিন্ন কারণে দেশে পেট্রোলিয়াম পণ্যের দাম অন্যান্য দেশের তুলনায় বেশি/কম থাকে।
পেট্রোলিয়াম পরিকল্পনা ও বিশ্লেষণ সেলের www.ppac.gov.in এই ওয়েবসাইটে বিগত তিন বছরে অপরিশোধিত তেলের দাম এবং খুচরো বিক্রয় মূল্যের দামের বিশদ বিবরণ রয়েছে। বিগত তিন বছর এবং চলতি বছরের প্রথম ত্রৈমাসিক পর্যন্ত সমস্ত কার্যক্রম থেকে তেল বিপণন সংস্থার কর প্রদানের পর মুনাফার বিবরণ নিম্নরূপ –
আইওসি-র ২০১৭-১৮ অর্থ বর্ষে ২১,৩৪৬, ২০১৮-১৯ অর্থ বর্ষে ১৬,৮৯৪, ২০১৯-২০ অর্থ বর্ষে ১,৩১৩ এবং ২০২০-২১ অর্থ বর্ষে প্রথম ত্রৈমাসিকে ১,৯১১ কোটি টাকা মুনাফা হয়েছে।
পেট্রোল ও ডিজেলের দাম হ্রাস করা এবং গ্রাহকদের পেট্রোল-ডিজেল কেনার ক্ষেত্রে ভর্তুকি প্রদান সহ কেন্দ্রীয় সরকার ২০১৭-র চৌঠা অক্টোবর থেকে পেট্রোল ও ডিজেলের উপর লিটার পিছু ২ টাকা করে কেন্দ্রীয় আফগারি শুল্ক কমিয়েছে। ২০১৮ সালের ৫ই অক্টোবর থেকে এক্ষেত্রে লিটার পিছু দেড় টাকা করে কমানো হয়েছে। রাষ্ট্রায়ত্ত তেল বিপণন সংস্থাগুলি একই সঙ্গে পেট্রোল ও ডিজেলের উপর সামগ্রিকভাবে লিটার পিছু ১ টাকা করে হ্রাস করেছে। এর পাশাপাশি কেন্দ্রীয় সরকার প্রতিটি রাজ্য সরকারগুলিকে পেট্রোল ও ডিজেলের উপর তাদের লাগু করে ভ্যাট কমানোর জন্য অনুরোধ করেছে। এক্ষেত্রে পেট্রোল ও ডিজেলের উপর লিটার পিছু আড়াই টাকা করে হ্রাস করতে বলা হয়েছে।
১৮টি রাজ্য সরকার এবং একটি কেন্দ্রশাসিত অঞ্চল পেট্রোল ও ডিজেলের উপর থেকে ভ্যাট কমিয়েছে।
সরকার উপভোক্তাদের সুনির্দিষ্ট মূল্যে ভর্তুকি যুক্ত গৃহস্থলির এলপিজি-র গ্যাস পৌঁছে দিতে প্রতিনিয়ত প্রয়াস চালিয়ে যাচ্ছে। এক্ষেত্রে এলপিজি গ্যাসের দামেও পরিবর্তন আনা হয়েছে। আন্তর্জাতিক বাজারে এই পণ্যের দামের সঙ্গে সমন্বয় বজায় রেখে এলপিজি গ্যাসের দাম বৃদ্ধি বা হ্রাস করা হয়ে থাকে। এক্ষেত্রে ভর্তুকির পরিমাণও হ্রাস বা বৃদ্ধি করা হয়।
লোকসভায় লিখিত উত্তরে এই তথ্য জানিয়েছেন কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
(CG/SS/SKD
প্রধানমন্ত্রীরদপ্তর
কুয়েতের প্রধানমন্ত্রী হিসাবে শেখ সবাহ আল-খালেদ আল- হামেদ আল-সাবাহ পুনর্নির্বাচিত হওয়ায় ভারতের প্রধানমন্ত্রীর শুভেচ্ছা
নতুন দিল্লী, ৯ ডিসেম্বর, ২০২০
প্রধানমন্ত্রী শ্রী নরেন্দ্র মোদী কুয়েতের প্রধানমন্ত্রী হিসাবে মহামান্য শেখ সবাহ আল-খালেদ আল- হামেদ আল-সাবাহ পুনর্নির্বাচিত হওয়ায় তাঁকে অভিনন্দন জানিয়েছেন। এক শুভেচ্ছা বার্তায় প্রধানমন্ত্রী বলেছেন, গত ৫ ডিসেম্বর ন্যাশনাল অ্যাসেম্বলির নির্বাচনে সে দেশের প্রধানমন্ত্রী হিসেবে পুনরায় নির্বাচিত হওয়ায় তাঁকে অভিনন্দন। প্রধানমন্ত্রী আরও জানিয়েছেন, তিনি সুনিশ্চিত যে, মহামান্য শেখ সবাহ আল-খালেদ আল- হামেদ আল-সাবাহ কুয়েতের প্রধানমন্ত্রী হিসেবে নির্বাচিত হওয়ায় ভারত ও সেই দেশের মধ্যে দ্বিপাক্ষিক সম্পর্ক আরও সৃদৃঢ় হবে।
প্রধানমন্ত্রীরদপ্তর
সংসদের বাজেট অধিবেশনের আগে প্রধানমন্ত্রীর বক্তব্য
নতুনদিল্লি, ২৯শে জানুয়ারি, ২০২১
নমস্কার বন্ধুরা,
এই দশকের প্রথম অধিবেশন আজ থেকে শুরু হল। ভারতের উজ্জ্বল ভবিষ্যতের জন্য এই দশক অত্যন্ত গুরুত্বপূর্ণ। এই দশককে যথাযথভাবে ব্যবহার করতে হবে আর তাই নানা মতের বিভিন্ন আলোচনা ও উপস্থাপনার মধ্য দিয়ে অর্থবহ ফলাফল যাতে পাওয়া যায় সেই বিষয়টি গোটা দশক ধরে মনে রাখতে হবে। এগুলিই দেশ প্রত্যাশা করে।
আমি নিশ্চিত দেশের কোটি কোটি জনসাধারণ যে আশা ও আকাঙ্ক্ষা নিয়ে আমাদের সবাইকে এই সংসদে পাঠিয়েছে, আমরা তাদের চাহিদা পূরণে পিছিয়ে আসবো না। সংসদের এই পবিত্র স্থানটিকে আমরা সম্পূর্ণ ভাবে ব্যবহার করব এবং সব রকমের গণতান্ত্রিক রীতিনীতি মেনে চলবো। আমাদের সব সংসদ অধিবেশনটিকে আরও কার্যকর করে তুলবেন সেই আস্থা আমার রয়েছে ।
এবারের অধিবেশন বাজেট অধিবেশনও। ভারতের ইতিহাসের সম্ভবত এই প্রথম আমাদের অর্থমন্ত্রী ২০২০ সালে আলাদা আলাদা প্যাকেজ হিসেবে চার থেকে পাঁচটি ছোট ছোট বাজেট পেশ করেছেন। ২০২০ সাল জুড়ে যে ছোট ছোট বাজেট পেশ করা হয়েছিল, আমি নিশ্চিত যে এবারের বাজেট ওই চার পাঁচটি ছোট ছোট বাজেটের পরবর্তী অংশ হবে।
পরিশেষে বলি আমি সংসদের উভয় কক্ষের সাংসদদের সঙ্গে মাননীয় রাষ্ট্রপতির বার্তায় দেখানো পথ অনুসরণ করে এগিয়ে যাব এবং এই বিষয়ে আমরা অঙ্গীকারবদ্ধ।
অনেক অনেক ধন্যবাদ।
DISCLAIMER: This is the approximate translation of PM’s speech. Original speech was delivered in Hindi.
প্রধানমন্ত্রীরদপ্তর
বিশ্ব বাইসাইকেল দিবসে মহাত্মা গান্ধীর ছবি শেয়ার করেছেন প্রধানমন্ত্রী
নয়াদিল্লী, ৩ জুন, ২০২২
পরিবেশের জন্য জীবনযাপনের  ধারণার কথা উল্লেখ করে প্রধানমন্ত্রী শ্রী নরেন্দ্র মোদী মহাত্মা গান্ধীর সাইকেল চালানোর একটি ছবি শেয়ার করেছেন। আজ বিশ্ব বাইসাইকেল দিবস।
প্রধানমন্ত্রী ট্যুইট করে বলেছেন, “পরিবেশের জন্য জীবনযাপন ।
আজ বিশ্ব বাইসাইকেল দিবস এবং একটি সুস্থায়ী ও স্বাস্থ্যকর জীবনযাপনের জন্য অনুপ্রেরণা নেওয়ার ক্ষেত্রে মহাত্মা গান্ধীর চেয়ে ভালো আর কে হতে পারেন।"
CG/SS/NS
(
রেলমন্ত্রক
নতুন বুলেট ট্রেন করিডর
নয়াদিল্লী, ১১ ফেব্রুয়ারি, ২০২২
রেল মন্ত্রক নিম্নলিখিত হাইস্পিড রেল করিডরগুলির জন্য সমীক্ষা এবং বিশদ প্রকল্প প্রতিবেদন প্রস্তুত করার সিদ্ধান্ত নিয়েছে। এগুলি হল- দিল্লী-বারাণসী, মুম্বাই-নাগপুর, দিল্লী-আমেদাবাদ, মুম্বাই-হায়দ্রাবাদ, চেন্নাই-বেঙ্গালুরু-মহীশূর, বারাণসী-হাওড়া, এবং দিল্লী-অমৃতসর।
উল্লিখিত হাইস্পিড করিডরের কোনোটিই এখনও অনুমোদন করা হয়নি।
রাজ্যসভায় আজ এক প্রশ্নের লিখিত জবাবে একথা জানিয়েছেন রেল, যোগাযোগ ও বৈদ্যুতিন এবং তথ্যপ্রযুক্তি মন্ত্রী শ্রী অশ্বিনী বৈষ্ণব।
CG/SS/NS
(Visitor Counter : 86
প্রধানমন্ত্রীরদপ্তর
প্রধানমন্ত্রী কলকাতায় নেতাজি সুভাষচন্দ্র বসুর ১২৫-তম জন্ম জয়ন্তীতে অংশ নিয়েছেন
নেতাজি ভারতের শক্তি ও অনুপ্রেরণার মূর্ত প্রতীক : প্রধানমন্ত্রী
নতুন দিল্লি, ২৩ জানুয়ারি, ২০২১
প্রধানমন্ত্রী শ্রী নরেন্দ্র মোদী আজ কলকাতায় নেতাজির ১২৫- তম জন্মজয়ন্তীতে অংশ নিয়েছেন। কলকাতার ভিক্টোরিয়া মেমোরিয়ালে তিনি "পরাক্রম দিবস"-এ পৌরোহিত্য করেন। নেতাজি নামাঙ্কিত একটি স্থায়ী সংগ্রহশালা এবং প্রজেকশন ম্যাপিং শোয়েরও তিনি আনুষ্ঠানিক উদ্বোধন করেন। একটি স্মারক ডাকটিকিট ও মুদ্রার প্রধানমন্ত্রী উদ্বোধন করেন। নেতাজির ভাবাদর্শে নির্মিত সাংস্কৃতিক অনুষ্ঠান "আমরা নতুন যৌবনেরই দূত" পরিবেশিত হয়।
এই অনুষ্ঠান শুরুর আগে প্রধানমন্ত্রী এলগিন রোডে সুভাষচন্দ্র বসুর বাড়ি নেতাজি ভবন পরিদর্শনে যান। সেখানে তিনি শ্রদ্ধা নিবেদন করেন। এরপর প্রধানমন্ত্রী কলকাতার জাতীয় গ্রন্থাগারে যান। সেখানে "রি-ভিজিটিং দ্যা লেগেসি অফ নেতাজি সুভাষ ইন দ্যা টোয়েন্টি ফার্স্ট সেঞ্চুরি" বিষয়ক আন্তর্জাতিক সম্মেলন এবং একটি কলা শিবিরে যোগ দেন। প্রধানমন্ত্রী শিল্পী ও সম্মেলনে আগত অভ্যাগতদের সঙ্গে মতবিনিময় করেন।
প্রধানমন্ত্রী তাঁর ভাষণে বলেন, আজ মা ভারতীর সেই সাহসী পুত্রের জন্ম দিবস, যিনি স্বাধীন ভারতের স্বপ্নকে নতুন দিক নির্দেশনা দিয়েছিলেন। আজকের দিনে আমরা সেই চেতনাকে অনুভব করি যা দাসত্বের অন্ধকারের মধ্যে ছড়িয়ে পড়েছিল এবং বিশ্বের শক্তিশালী শক্তিকে চ্যালেঞ্জ জানিয়েছিল যে, আমি স্বাধীনতার জন্য ভিক্ষা চাইবো না, আমি তা ছিনিয়ে নেব।
প্রধানমন্ত্রী জানান যে, দেশ প্রতিবছর ২৩ জানুয়ারি নেতাজির জন্মদিনটি স্মরণীয় করে রাখতে "পরাক্রম দিবস" হিসেবে উদযাপন করবে।
তিনি বলেন, এটা আমাদের পরম সৌভাগ্য যে, সরকার ২০১৮ সালে আন্দামান দ্বীপের নাম নেতাজি সুভাষচন্দ্র বসুর নামাঙ্কিত করেন। তিনি বলেন, দেশের মানুষের অনুভূতির প্রতি শ্রদ্ধা রেখে নেতাজি সুভাষচন্দ্র বসু সম্পর্কিত ফাইল জনসাধারণের কাছে প্রকাশ করা হয়েছিল। প্রধানমন্ত্রী তাঁর ভাষণে ২৬ জানুয়ারির কুচকাওয়াজে আইএনএ ভেটারেন্সের অংশ নেওয়া এবং লালকেল্লা আজাদ হিন্দ সরকারের ৭৫ বছর পূর্তির বিষয়টিও গর্বের সাথে উল্লেখ করেন।
নেতাজির অন্তর্ধান এর প্রসঙ্গ উল্লেখ করে প্রধানমন্ত্রী বলেন, আজ যদি প্রতিটি ভারতীয় তাঁদের হৃদয়ে হাত রেখে নেতাজির উপস্থিতি অনুভব করে তবে তিনিও একই প্রশ্ন শুনবেন, তুমি কি আমার জন্য কিছু করবে? এই কাজ এবং এই লক্ষ্য হচ্ছে আজ ভারতকে স্বাবলম্বী করা। দেশের প্রতিটি মানুষ, প্রতিটি অঞ্চল দেশেরই অঙ্গ।
প্রধানমন্ত্রী তাঁর ভাষণে উল্লেখ করেন যে, নেতাজি সুভাষচন্দ্র বসু দেশের বৃহত্তম সমস্যাগুলি যেমন, দারিদ্র, নিরক্ষরতা, অসুখ- এসব অনুভব করতেন। প্রধানমন্ত্রী বলেন, আমাদের বৃহত্তম সমস্যা হল দারিদ্রতা, নিরক্ষরতা, অসুখ এবং বৈজ্ঞানিক উৎপাদনের অভাব। এই সমস্যাগুলি সমাধান করতে সমাজকে একত্রিত হতে হবে। ঐক্যবদ্ধভাবে আমাদের চেষ্টা করতে হবে।
প্রধানমন্ত্রী বলেন, নেতাজি সুভাষ এবং এর সাথে আত্মনির্ভর ভারত সোনার বাংলার সবচেয়ে বড় অনুপ্রেরণা। নেতাজি দেশের স্বাধীনতায় যে ভূমিকা নিয়েছিলেন, পশ্চিমবঙ্গকেও একইভাবে আত্মনির্ভর ভারত গঠনে অগ্রণী ভূমিকা পালন করতে হবে। আত্মনির্ভর বাংলা এবং সোনার বাংলাই আত্মনির্ভর ভারতের নেতৃত্ব দেবে।
আইনওবিচারমন্ত্রক
শ্রী কিরেন রিজিজু আইন ও ন্যায় বিচার মন্ত্রকের দায়িত্বভার গ্রহণ করেছেন
নয়াদিল্লী, ৮ জুলাই, ২০২১
শ্রী কিরেন রিজিজু আইন ও ন্যায় বিচার মন্ত্রকের কেন্দ্রীয় মন্ত্রী হিসেবে দায়িত্বভার গ্রহণ করেছেন। মন্ত্রকের শীর্ষ আধিকারিকদের উপস্থিতিতে এই দায়িত্বভার গ্রহণ করেন তিনি। পরে সাংবাদিকদের সাথে আলাপচারিতায় কেন্দ্রীয় মন্ত্রী বলেন আইন ও ন্যায় বিচার মন্ত্রকের মন্ত্রী হিসেবে কাজ করা বিরাট দায়িত্বপূর্ণের। যথাসাধ্যভাবে সাধারণ মানুষের প্রত্যাশা পূরণ এবং পরিবর্তন নিয়ে আসার ক্ষেত্রে সব রকম প্রয়াস চালানো হবে বলেও তিনি জানান।
আইন ও ন্যায় বিচার মন্ত্রকের দায়িত্বভার নেওয়ার আগে শ্রী রিজিজু ২০১৯এর মে থেকে যুব বিষয়ক ও ক্রীড় মন্ত্রকের স্বাধীন দায়িত্বপ্রাপ্ত প্রতিমন্ত্রী ছিলেন। এর আগে ২০১৪ মে থেকে ২০১৯এর মে পর্যন্ত তিনি সংখ্যালঘু বিষয়ক মন্ত্রকের প্রতিমন্ত্রীও ছিলেন।
রাজনৈতিকভাবে সক্রিয় পরিবার থেকে উঠে আসা শ্রী রিজিজু ছাত্র অবস্থা থেকেই সাধারণ মানুষের সেবায় বিশেষ আগ্রহ দেখাতেন। ৩১ বছর বয়সে ২০০২-০৪ সাল পর্যন্ত তিনি কেন্দ্রীয় সরকারের খাদি ও শিল্পোদ্যোগ কমিশনের সদস্য হিসেবে নিযুক্ত হন। ২০০৪ সালে তিনি চর্তুদশ লোকসভা নির্বাচনে অরুণাচলপ্রদেশ আসন থেকে লোকসভার সাংসদ হিসেবে নির্বাচিত হন।
সাংসদ হিসেবে শ্রী রিজিজু সংসদের ভিতরে এবং বাইরে বিভিন্ন কাজের জন্য দ্রুত সহকর্মীদের কাছে সম্মান অর্জন করেন। তিনি চর্তুদশ লোকসভায় বেশ কয়েকটি গুরুত্বপূর্ণ কমিটির সদস্য হিসেবে দায়িত্বভার সামলেছেন। সংসদে তাঁর ৯০ শতাংশেরও বেশি উপস্থিতির রেকর্ড রয়েছে। এছাড়াও তিনি সংসদে বিভিন্ন সময় জাতীয় ও আন্তর্জাতিক বিষয়ে গুরুত্বপূর্ণ প্রশ্ন ও একাধিক বিতর্কে অংশ নিয়েছেন। সংবাদ মাধ্যমের পক্ষ থেকে তাঁকে সেরা তরুণ সংসদ সদস্য হিসেবে সম্মান প্রদান করা হয় ।
দেশের অন্যতম প্রত্যন্ত ও অনুন্নত অঞ্চল থেকে উঠে আসা সত্ত্বেও, তিনি জীবনে যে সুযোগ পেয়েছেন তাকেই কাজে লাগিয়েছেন। এখন তিনি কেন্দ্রীয় সরকারের হয়ে উত্তরপূর্বের সাধারণ মানুষের কন্ঠস্বর হিসেবে সম্মান লাভ করেছেন। ২০১৪ সালের ১৬ই মে ষোড়শ লোকসভাতেও তিনি নির্বাচিত হন। তাঁর কাজের স্বীকৃতি স্বরূপ প্রধানমন্ত্রী শ্রী নরেন্দ্র মোদী ২০১৪ সালের ২৬ মে তাঁকে স্বরাষ্ট্র মন্ত্রেকর প্রতিমন্ত্রী হিসেবে মন্ত্রী পরিষদে জায়গা করে দেন।
CG/SS/NS
(Visitor Counter : 139
প্রধানমন্ত্রীগী লোইশঙ
এসিয়ান গেমস ২০২২দা নুপাগী ইসক্বাস তিম্না সনাগী মেদল ফংলকপদা প্রধান মন্ত্রী হরাওবা ফোঙদোকখ্রে
হাংঝৌ এসিয়ান গেমস ২০২২দা নুপাগী ইসক্বাস তিম্না সনাগী মেদল ফংলকপদা প্রধান মন্ত্রী শ্রী নরেন্দ্র মোদীনা তিমগী সৌরব ঘোসা, অভে সিংহ, হরিন্দর সন্ধু অমসুং মহেস মঙ্গাওকর থাগৎপা ফোঙদোকখ্রে।
এক্স পোস্ত অমদা, প্রধান মন্ত্রীনা হায়খি;
“ঐখোয়গী নুপাগী ইসক্বাস তিমগী হৈথোই-শিংথোইরবা সৌরব ঘোসা, অভে সিংহ, হরিন্দর সন্ধু অমসুং মহেস মঙ্গাওকরনা এসিয়ান গেমসতা মাইপাক্তুনা সনাগী মেদল পুরকপদা থাগৎপা ফোঙদোকচরি। থবক অসিনা নহা ওইরিবা শান্নরোয় কয়া শান্নবদা মাইপাক্নবা পুক্নিং থৌগৎলগনি। ভারত হরাওরে!
প্রতিরক্ষামন্ত্রক
ভারতীয় মিলিটারি অ্যাকাডেমিতে ভূটানের জেন্টেলম্যান ক্যাডেটকে মর্যাদাপূর্ণ মোটিভেশনাল ট্রফি দিয়ে পুরস্কৃত করা হয়েছে
নতুন দিল্লি, ১০ জুন, ২০২১
দেরাদুনে ভারতীয় মিলিটারি অ্যাকাডেমিতে বুধবার এক অনাড়ম্বর অনুষ্ঠানে ভূটান থেকে ফরেন জেন্টেলম্যান ক্যাডেট জুনিয়র আন্ডার অফিসার কিনলে নরবু-কে প্রশিক্ষণ চলাকালীন তাঁর অসামান্য নৈপুণ্যের জন্য মর্যাদাপূর্ণ মোটিভেশনাল ট্রফি দিয়ে সম্মানিত করা হয়েছে। জুনিয়র আন্ডার অফিসার কিনলে নরবু প্রশিক্ষণ চলাকালীন শারীরিক কসরত, ড্রিল মহড়ায় অসামান্য নৈপুণ্য পেশ করেন। বিদেশের যে সমস্ত জেন্টেলম্যান ক্যাডেট সাফল্যের সঙ্গে প্রশিক্ষণ সম্পূর্ণ করেছেন, তাদের মধ্যে জুনিয়র আন্ডার অফিসার কিনলে নরবু সেরা হয়েছেন। জুনিয়র আন্ডার অফিসার কিনলে নরবু রয়্যাল ভূটান সেনাবাহিনীতে যোগ দিতে চলেছেন। কিনলে নরবু ৮৪ জন ফরেন জেন্টেলম্যান ক্যাডেটদের একজন। উল্লেখ করা যেতে পারে, ভারতীয় মিলিটারি অ্যাকাডেমিতে বন্ধু-মনোভাবাপন্ন ৯টি দেশ থেকে ৮৪ জন ক্যাডেট প্রশিক্ষণের জন্য নির্বাচিত হয়েছিলেন।
ফরেন জেন্টেলম্যান ক্যাডেটদের মধ্যে আফগানিস্থানের ক্যাডেট হাসানুল্লাহ সাদতকে বিশেষ পুরস্কারে সম্মানিত করা হয়েছে। তিনি সার্ভিস সাবজেক্ট, আইটডোর এক্সারসাইজ এবং বুক রিভিউয়ের ক্ষেত্রে সেরা মনোনিত হয়েছেন।
ভারতীয় মিলিটারি অ্যাকাডেমি তার প্রশিক্ষণ গুণমানের জন্য সারা বিশ্ব থেকে প্রশংসা পেয়েছে। এই অ্যাকাডেমির প্রতি চারজন জেন্টেলম্যান ক্যাডেটদের একজন বিদেশ থেকে আসা ক্যাডেট।
CG/BD/AS
(Visitor Counter : 130
প্রধানমন্ত্রীরদপ্তর
বার্মিংহামে অনুষ্ঠিত ২০২২ সালের কমনওয়েলথ গেমস্-এর সূচনায় ভারতীয় দলকে প্রধানমন্ত্রীর শুভেচ্ছা
নয়াদিল্লি, ২৮ জুলাই, ২০২২
প্রধানমন্ত্রী শ্রী নরেন্দ্র মোদী বার্মিংহামে অনুষ্ঠিত ২০২২ সালের কমনওয়েলথ গেমস্-এর সূচনায় ভারতীয় দলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “বার্মিংহামে অনুষ্ঠিত ২০২২ সালের কমনওয়েলথ গেমস্-এর সূচনায় ভারতীয় দলকে শুভেচ্ছা জানাই। আমাদের খেলোয়াড়রা তাঁদের সেরা পারফর্ম্যান্স উপহার দেবেন এবং এই পারফর্ম্যান্সের মধ্য দিয়ে দেশবাসীর আকাঙ্খা যে পূরণ হবে, সে বিষয়ে আমি আশাবাদী”।
PG/CB/SB
(
প্রধানমন্ত্রীরদপ্তর
ভাই ফোঁটা উপলক্ষ্যে সকলকে প্রধানমন্ত্রীর শুভেচ্ছা
নতুনদিল্লি, ১৬ই নভেম্বর, ২০২০
প্রধানমন্ত্রী শ্রী নরেন্দ্র মোদী ভাই ফোঁটা উপলক্ষ্যে জনসাধারণকে শুভেচ্ছা জানিয়েছেন।
প্রধানমন্ত্রী বলেছেন, “ভাই ফোঁটার এই পবিত্র অনুষ্ঠানে আপনাদের সকলকে অনেক অনেক শুভকামনা জানাই। “
প্রতিরক্ষামন্ত্রক
সেনা প্রধান জেনারেল মনোজ মুকুন্দ নারাভানে যুদ্ধ জাহাজ কাভারাত্তিকে নৌ-বাহিনীতে সামিল করলেন
নয়াদিল্লি, ২২ অক্টোবর, ২০২০
কামোর্তা শ্রেণীর প্রোজেক্ট-২৮ কর্মসূচির আওতায় নির্মিত ডুবোজাহাজ বিধ্বংসী যুদ্ধ জাহাজ কাভারাত্তি -কে আজ বিশাখাপাত্তনমে এক অনুষ্ঠানে নৌ-বাহিনীতে সামিল করেন সেনা প্রধান জেনারেল মনোজ মুকুন্দ নারাভানে। এই উপলক্ষে পূর্বাঞ্চলীয় নৌ-কম্যান্ডের ফ্ল্যাগ অফিসার ভাইস অ্যাডমিরাল অতুল কুমার জৈন, অবসরপ্রাপ্ত রিয়ার অ্যাডমিরাল এবং কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেডের  চেয়ারম্যান তথা ম্যানেজিং ডায়রেক্টর শ্রী বিপীন কুমার সাক্সেনা প্রমুখ এই অনুষ্ঠানে উপস্থিত ছিলেন। সম্পূর্ণ দেশীয় প্রযুক্তিতে জিআরএসই ভারতীয় নৌ-বাহিনীর জন্য ডুবোজাহাজ বিধ্বংসী যুদ্ধ জাহাজ কাভারাত্তি নির্মাণ করেছে।
জেনারেল নারাভানে অনুষ্ঠান স্থলে পৌঁছলে সেখানে নৌ-জেটিতেই তাঁকে গার্ড অফ অনার দেওয়া হয়। যুদ্ধ জাহাজ কাভারাত্তিকে নৌ-বাহিনীতে আনুষ্ঠানিকভাবে সামিল করার পর সেনা প্রধান সেখানে একটি ফলকের আবরণ উন্মোচন এবং অত্যাধুনিক এই যুদ্ধ জাহাজটিকে জাতির উদ্দেশে উৎসর্গ করেন। এরপর তিনি এক সমাবেশেও ভাষণ দেন।
লাক্ষা দ্বীপপুঞ্জের রাজধানী কাভারাত্তির নাম অনুসারে এই যুদ্ধ জাহাজটির নামকরণ করা হয়েছে। উচ্চ গুণমানবিশিষ্ট ডিএমআর ২৪৯এ ইস্পাত ব্যবহার করে ভারতে জাহাজটি নির্মাণ করা হয়েছে। দৈর্ঘ্য ১০৯ মিটার এবং প্রস্থ ১৪ মিটার। ডুবোজাহাজ বিধ্বংসী কাভারাত্তি যুদ্ধ জাহাজটি প্রয়োজনে সেনাবাহিনীর ৩,৩০০ টন পর্যন্ত সামগ্রী পরিবহণে সক্ষম। জাহাজটিকে পরিচালনার জন্য রয়েছে চারটি ডিজেলচালিত ইঞ্জিন। এছাড়াও, জাহাজটির নকশা এমনভাবে নির্মাণ করা হয়েছে যাতে তা সহজে শত্রুপক্ষের নজরে না পড়ে।
এই যুদ্ধ জাহাজটির অভিনব বৈশিষ্ট্যগুলি আত্মনির্ভর ভারত অভিযানের সঙ্গে সঙ্গতি রেখে সম্পূর্ণ দেশীয় প্রযুক্তিতে তৈরি করা হয়েছে। এমনকি, অত্যাধুনিক এই জাহাজটিতে যে সমস্ত উপকরণ ও যুদ্ধাস্ত্র সরঞ্জাম রয়েছে, তা ব্যবহার করে পারমাণবিক, জৈবিক এবং রাসায়নিক যুদ্ধ মোকাবিলা করা সম্ভব। জাহাজে বসানো হয়েছে অত্যাধুনিক সেন্সর যন্ত্র যা দিয়ে শত্রুপক্ষের নিক্ষেপ করা অস্ত্রশস্ত্র সহজেই প্রতিহত করা সম্ভব হবে।
এই যুদ্ধ জাহাজটি ভারতীয় নৌ-বাহিনীতে সামিল হওয়ার ফলে বাহিনীর ডুবোজাহাজ বিধ্বংসী ক্ষমতা কয়েকগুণ বৃদ্ধি পেল। জাহাজটি পরিচালনার দায়িত্বে রয়েছেন দু'জন আধিকারিক ও ১৩৪ জন নৌ-কর্মী। কম্যান্ডার সন্দীপ সিং জাহাজটির কম্যান্ডিং অফিসার হয়েছেন। পূর্বাঞ্চলীয় নৌ-কম্যান্ডের অধীনে ইস্টার্ন ফ্লিটের এক অভিন্ন অঙ্গ হয়ে উঠবে কাভারাত্তি নামের এই যুদ্ধ জাহাজটি।
CG/BD/DM
(Visitor Counter : 174
প্রতিরক্ষামন্ত্রক
প্রবল ঘূর্ণিঝড় 'গোলাপ' এর আগাম সর্তকতা হিসেবে উদ্ধারকাজ ও ত্রাণের জন্য জাহাজ ও বিমান নিয়ে নৌ বাহিনীকে প্রস্তুত রাখা হয়েছে
নতুন দিল্লি, ২৬ সেপ্টেম্বর, ২০২১
বঙ্গোপসাগরে উদ্ভূত প্রবল ঘূর্ণিঝড় 'গোলাপ' আগামী ১২ ঘণ্টার মধ্যে উত্তর অন্ধপ্রদেশ এবং দক্ষিণ ওড়িশার সমুদ্র উপকূলীয় অঞ্চলে আঘাত হানবে বলে আশঙ্কা করা হচ্ছে। ভারতীয় নৌ-বাহিনী ঘূর্ণি ঝড়ের গতি প্রকৃতি নিবিড় ভাবে পর্যবেক্ষণ করছে। পূর্বাঞ্চলীয় নৌ-কমান্ডের সদর দপ্তর এবং ওড়িশার আধিকারিকরা ঘূর্ণিঝড় মোকাবিলায় প্রস্তুতি মূলক ব্যবস্থা গ্রহন করেছেন। প্রয়োজন অনুযায়ী সহায়তা প্রদানের জন্য রাজ্য প্রশাসনের সঙ্গে নিয়মিত যোগাযোগ রক্ষা করা হচ্ছে।
ঘূর্ণিঝড় মোকাবিলায় প্রস্তুতি হিসেবে বণ্যা ত্রাণ বাহিনী এবং ডুবুরি বাহিনীকে সতর্ক রাখা হয়েছে। তাঁরা বিশাখাপত্তনমে রয়েছে। ত্রাণ সহায়তার জন্য নৌবাহিনী দুটি জাহাজ সমুদ্রের রয়েছে। বিমানও তৈরি রাখা হয়েছে। ক্ষতিগ্রস্ত এলাকায় সহায়তা প্রদানের জন্য চিকিৎসক দলকেও প্রস্তুত রাখা হয়েছে। নৌবাহিনীর দুটি বিমান আইএনএস দেগা'কে বিশাখাপত্তনমে এবং আইএনএস রাজালি' কে চেন্নাই এর কাছে রাখা হয়েছে যাতে তারা আকাশপথে সবচেয়ে বেশি ক্ষতিগ্রস্ত এলাকায় গিয়ে ত্রাণ সামগ্রী সরবরাহ করতে পারে এবং উদ্ধার কাজে সহায়তা করতে পারে।
CG/ SB
(Visitor Counter : 108
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান দেশে বিশ্বমানের প্রিমিয়াম গ্রেড পেট্রোল -এর সূচনা করলেন
নয়াদিল্লী, ১ ডিসেম্বর, ২০২০
ভারতে পেট্রোলিয়াম জ্বালানীর খুচরো বাজারে সম্ভাব্য রূপান্তরকারী পদক্ষেপ নেওয়ার লক্ষ্যে ইন্ডিয়ান অয়েল দেশে বিশ্বমানের প্রিমিয়াম গ্রেড পেট্রোল -র সূচনা করল। এক্সপি ১০০ ব্র্যান্ডের এই প্রিমিয়াম গ্রেড পেট্রোল ১০টি শহরের জন্য সূচনা করলেন পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান। মন্ত্রকের সচিব শ্রী তরুণ কাপুর, ইন্ডিয়ান অয়েলের চেয়ারম্যান শ্রী মাদক বৈদ্য এবং মন্ত্রক ও সংস্থার শীর্ষস্থানীয় আধিকারিকরা ভার্চুয়াল অনুষ্ঠানে উপস্থিত ছিলেন।
অনুষ্ঠানে শ্রী প্রধান বলেন, ভারতে প্রথম ১০০ অক্টেন পেট্রোলের জন্য প্রযুক্তি ইন্ডিয়াল অয়েলের গবেষণাগারেই তৈরি হয়েছে এবং এটি নিশ্চিতভাবে একটি গর্বের বিষয়। তিনি বলেন যে এটি আত্মনির্ভর ভারত উদ্যোগের লক্ষ্যে আরও একটি পদক্ষেপ সরকার যা আন্তরিকভাবে শক্তিক্ষেত্রে রূপায়িত করছে প্রধানমন্ত্রীর শক্তি সংক্রান্ত ভাবনার পথ ধরে। মন্ত্রী বলেন, এক্সপি ১০০ প্রাপ্যতা ভারতকে বিশ্বের সামনের সারির দেশগুলির মধ্যে স্থাপন করল যারা এরকম উচ্চমানের তেল ব্যবহার করতে পারে। এটি ইঞ্জিনকে উচ্চ গুণমান এবং শক্তি প্রদান করবে। মন্ত্রী বলেন যে, প্রযুক্তির উন্নয়ন ও ব্যবহারে ইন্ডিয়ান অয়েল নেতৃস্থানীয়। তিনি বলেন, ভারতীয় রাষ্ট্রায়ত্ত সংস্থাগুলির মধ্যে প্রতিযোগিতা থেকে দেশ এবং দেশের মানুষ উপকৃত হয়েছে। তিনি বলেন যে, এ বছরের এপ্রিল থেকে ভারত ইতিমধ্যেই বিএসvi শ্রেণীর জ্বালানী ব্যবহার করছে এবং প্রযুক্তিতে ৩০ হাজার কোটি টাকার বেশি লগ্নি করা হয়েছে। শ্রী প্রধান বলেন, এক্সপি ১০০-এর সূচনা দেখাল যে সরকার দেশের মানুষের সহজে বসবাস করার প্রতি প্রতিশ্রুতিবদ্ধ।
ইন্ডিয়ান অয়েল দুটি পর্যায়ে সারা দেশের ১৫টি নির্দিষ্ট শহরে এক্সপি ১০০ প্রিমিয়াম গ্রেড পেট্রোল চালু করার পরিকল্পনা নিয়েছে। প্রথম পর্যায় শুরু হবে ২০২০র পয়লা ডিসেম্বর থেকে, দ্বিতীয় পর্যায়ে কলকাতা সহ আরও শহরে তা বিস্তৃত হবে। যেসব শহরে এই তেল কেনার ক্রেতা আছে এবং উচ্চমানের গাড়ি এবং বাইকের ডিলারশিপ আছে সেগুলিকেই বেছে নেওয়া হয়েছে।
উচ্চশ্রেণীর গাড়িগুলিতে সাম্প্রতিক প্রযুক্তি আছে যা ১০০ অক্টেন পেট্রোলের সুবিধা নিতে পারে। সারা বিশ্বে ১০০ অক্টেন পেট্রোলের বিলাসবহুল গাড়ির জন্য বাজার আছে। জামার্নী, আমেরিকা ইত্যাদি মাত্র ৬টি দেশে তা পাওয়া যায়।
বিজ্ঞানওপ্রযুক্তিমন্ত্রক
সায়েন্স এন্ড ইঞ্জিনিয়ারিং রিসার্চ বোর্ডের সেরা মহিলা গবেষকের সংক্রামক রোগ প্রতিরোধের জন্য ওষুধ আবিষ্কার
নতুন দিল্লি, ২১ মার্চ, ২০২১
আইআইটি বোম্বের সহকারী অধ্যাপক শোভনা কাপুর যিনি আণবিক স্তরে সংক্রামক রোগে লিপিডের ভূমিকা নিয়ে গবেষণা চালিয়েছেন। সেই গবেষণা থেকে তিনি উদ্ভাবন করেছেন সংক্রামক রোগ প্রতিরোধের জন্য মেমব্রেন কেন্দ্রিক ওষুধ। এজন্য তিনি ২০২১ সালের জন্য সায়েন্স এন্ড ইঞ্জিনিয়ারিং রিসার্চ বোর্ডের শ্রেষ্ঠ মহিলা বিজ্ঞানী পুরস্কারে ভূষিত হয়েছেন। এই পুরস্কার সম্ভাবনাময় মহিলা বিজ্ঞানীদের গবেষণার স্বীকৃতি স্বরূপ দেওয়া হয়।
স্বাস্থ্যওপরিবারকল্যাণমন্ত্রক
ডঃ হর্ষ বর্ধন ভিডিও কনফারেন্সের মাধ্যমে দিল্লির উপ-রাজ্যপাল, দিল্লির স্বাস্থ্য মন্ত্রী, বিভিন্ন মেডিকেল কলেজের সুপারিন্টেন্ডেন্ট এবং স্বাস্থ্য আধিকারিকদের সঙ্গে বৈঠক করেছেন
নয়াদিল্লি, ১৭ এপ্রিল, ২০২০
ডঃ হর্ষ বর্ধন ভিডিও কনফারেন্সের মাধ্যমে দিল্লির উপ-রাজ্যপাল, দিল্লির স্বাস্থ্য মন্ত্রী, বিভিন্ন মেডিকেল কলেজ ও হাসপাতালের সুপারিন্টেন্ডেন্ট এবং স্বাস্থ্য আধিকারিকদের সঙ্গে বৈঠকের সময় কোভিড-১৯ মোকাবিলায় সকলের প্রয়াসের জন্য অভিনন্দন জানান।
ডঃ হর্ষ বর্ধন বলেন, কোভিড-১৯ নয়,কিন্তু অন্যান্য জটিল রোগে আক্রান্ত ব্যক্তিদের চিকিৎসা পরিষেবা দেওয়া হচ্ছে না বলে সোশ্যাল মিডিয়া এবং ফোনে তিনি অভিযোগ পাচ্ছেন। এই প্রেক্ষিতে ডঃ হর্ষ বর্ধন ঐ সমস্ত রোগীদের প্রয়োজনীয় চিকিৎসা পরিষেবা প্রদানে আরও গুরুত্ব দেওয়ার নির্দেশ দেন। কিছু কিছু ক্ষেত্রে একজন রোগীকে একাধিক হাসপাতালে চিকিৎসার জন্য যাওয়া-আসা করতে হয়েছে বলেও তাঁর কাছে খবর এসেছে। তিনি হাসপাতাল ও মেডিকেল কলেজগুলির সুপারিন্টেন্ডেন্টদের কোভিড-১৯ বহির্ভূত রোগীদের চিকিৎসার ব্যাপারে প্রয়োজনীয় ব্যবস্থা গ্রহণ করার নির্দেশ দেন। লকডাউন চলাকালীন যে সমস্ত রোগীর প্রকৃত পক্ষে প্রয়োজনীয় চিকিৎসা পরিষেবার প্রয়োজন, তাঁদের হাসপাতালে পৌঁছনোর পর যাতে কোনও সমস্যায় পড়তে না হয়, তা সুনিশ্চিত করারও নির্দেশ দেন কেন্দ্রীয় স্বাস্থ্য মন্ত্রী।
ডঃ হর্ষ বর্ধন আরও বলেন, এইমস্ এবং সফদরজং হাসপাতালকে কোভিড-১৯ চিকিৎসার জন্য নির্দিষ্ট করা হয়েছে। এছাড়াও, আরও দুটি হাসপাতালকে কোভিড-১৯ চিকিৎসার উপযোগী করে তোলা হয়েছে।
বর্তমান স্বাস্থ্য পরিচর্যা ব্যবস্থার ওপর অস্বাভাবিক চাহিদার বিষয়টিকে বিবেচনায় রেখে অত্যাবশ্যক স্বাস্থ্য পরিষেবা প্রদানের বিষয়টিকে সুনিশ্চিত করতে স্বাস্থ্য ও পরিবার কল্যাণ মন্ত্রক বিস্তারিত নীতি-নির্দেশিকা জারি করেছে। তিনি আরও জানান, কোভিড-১৯ বহির্ভূত রোগীদের টেলিফোন মারফৎ প্রয়োজনীয় স্বাস্থ্য পরামর্শ প্রদান করা যেতে পারে এবং আবশ্যক ওষুধপত্রগুলি বাড়িতে সরবরাহ করা যেতে পারে।
ডঃ হর্ষ বর্ধন হাসপাতালের সংশ্লিষ্ট সবপক্ষকে কোভিড-১৯ বহির্ভূত রোগীদের চিকিৎসায় আরও বেশি যত্নবান এবং সংযম দেখানোর পরামর্শ দেন। তিনি হাসপাতালগুলিকে পর্যাপ্ত পরিমাণে রক্ত সঞ্চয় করে রাখার প্রয়োজনের ওপর গুরুত্ব দিয়ে যত বেশি সম্ভব রক্তদান শিবির আয়োজন করার পরামর্শ দেন। এই কাজে স্বেচ্ছাসেবী সংস্থা, ইন্ডিয়ান রেড ক্রস সোস্যাইটির সাহায্য নেওয়া যেতে পারে বলেও তিনি অভিমত প্রকাশ করেন। নিয়মিতভাবে যারা স্বেচ্ছায় রক্তদান করে থাকেন, তাদের সুবিধার্থে রক্ত সংগ্রহকারী দল পাঠানোর পরামর্শ দেন।
(CG/BD/SB